《张船山检讨见和画兰词作此奉酬来简有近日同梦人病心颇不乐语因为遣之》
清代·朱文治

一阕新填楚客词，春风齐著画兰枝。笔随意转君无匹，话到慎真我亦痴。

临镜双鸾相向处，隔花雏凤欲飞时。山斋有客无聊甚，何日携尊共论诗。

作者简介：（1760—1845）浙江馀姚人，字诗南，号少仙。乾隆五十三年举人，官海宁学正。善以篆法画兰竹，与海盐张芑堂以飞白法画兰齐名。有《绕竹山房诗稿》。